Armata a lovit sâmbătă unul dintre cele mai mari turnuri rezidențiale din Rafah, din sudul Fâșiei Gaza, intensificând presiunea asupra ultimei zone a enclavei pe care nu a invadat-o încă și unde se adăpostesc peste un milion de palestinieni.
Clădirea de 12 etaje a fost avariată în timpul loviturii, iar locuitorii au spus că zeci de familii au rămas fără adăpost. Nu au fost raportate victime. Armata israeliană a spus că blocul a fost folosit de Hamas pentru a planifica atacuri asupra israelienilor.
Unul dintre cei 300 de locuitori ai turnului, care este situat la aproximativ 500 de metri de granița cu Egiptul, a declarat pentru Reuters că israelienii au lansat un avertisment cu 30 de minute înainte de lovitură.
"Oamenii au alergat pe scări, unii au căzut, a fost haos. Oamenii și-au lăsat lucrurile și banii", a relatat locuitorul.
Lovitură a stârnit îngrijorare în rândul locuitorilor cu privire la un atac amplu asupra Rafah.
(sursa: Mediafax)